Львоўская вобласьць

Льво́ўская во́бласьць (па-ўкраінску: Львівська область) — адміністрацыйна-тэрытарыяльная адзінка ва Ўкраіне. Плошча вобласьці складае 21,833 тыс. км². Насельніцтва — 2 537 799 чалавек (2015). Адміністрацыйны цэнтар — места Львоў. Геаграфічныя зьвесткі Месцазнаходжаньне Разьмешчаная на захадзе Ўкраіны. Мяжуе на поўначы з Валынскай ды Ровенскай, на ўсходзе — з Тарнопальскай ды Івана-Франкоўскай, на поўдні з Закарпацкай абласьцямі Ўкраіны, на захадзе — з Польшчай. Клімат Клімат умераны зь цёплым вільготным летам і мяккай, з адлігамі зімой. Сярэдняя тэмпэратура студзеня –6,1 °C (горная частка) — -4,1 °C (раўнінная частка), ліпеня — адпаведна +18,3 °C і +12,8 °C. Сярэднярочная колькасьць ападкаў — адпаведна 750—1000 і 650 мм. Вэгетацыйны пэрыяд — адпаведна 190—195 і 210 дзён. Рэльеф Львоўская вобласьць разьмешчана ў межах Валынскага й Падольскага ўзвышшаў, асобныя часткі якіх называюцца: Расточча (вышыня 414 м), Малое Палесьсе (276 м), Апольле й Галагоры (471 м). Далей на поўдзень распасьціраецца паласа прадгор’яў Карпатаў. На поўдні рэзкім уступам узвышаюцца Ўкраінскія Карпаты (частка Ўсходніх Карпатаў), прадстаўленыя тут сыстэмай храбтоў з вышынёю 600—1000 м (максымальная да 1405 м). Карысныя выкапні Сярод карысных выкапняў вылучаюцца радовішчы нафты й газу, паклады вугля, вялікія запасы гліны, пяску, гіпсу, вапны, пясчанікаў, пяскова-жвіравых сумясяў. Адкрытыя 4 радовішчы лекавальных мінэральных водаў. Водныя аб’екты Рэкі належаць да басэйнаў Балтыйскага й Чорнага мораў. У Балтыйскае мора цячэ Буг з прытокамі Полтва, Рата, Салакія і інш. Басэйну Чорнага мора належаць Стыр (правы прыток Прыпяці) і Днестар (з прытокамі Тысмэніца, Стрый, Сьвіча і інш.). Ёсьць шмат штучных сажалак (каля 400) Гісторыя Львоўская вобласьць была ўтвораная 4 сьнежня 1939 року ў межах УССР. Насельніцтва Колькасьць Мова Адміністрацыйны падзел Вобласьць налічвае 20 адміністрацыйных раёнаў, 44 месты, зь якіх 9 — абласнога значэньня, 34 мястэчкі, 1849 вёсак. Месты Абласнога значэньня Барыслаў Драгобыч Львоў Моршын Новы Раздол Самбар Стрый Трускавэц Чырванаград Раённага значэньня Белз Бобрка Броды Буск Вялікія Масты Віньнікі Глыняны Гарадок Даброміль Дубляны Жыдачаў Жоўква Золачаў Каменка-Буская Камарна Мікалаеў Мастыска Новы Калінаў Наваявараўск Перамышляны Пустамыты Рава-Руская Радзехаў Рудкі Сакаль Сасноўка Сколе Стары Самбар Стэбнык Судовая Вішня Турка Угнаў Ходараў Хыраў Явараў